Príloha č. 2

Návrhové listy štátnych objednávok výskumu a vývoja
so začatím riešenia v r. 2002

Júl 2002

Ministerstvo hospodárstva SR

Návrhový list č.1

štátnej objednávky výskumu a vývoja od roku 2002

1.	Názov

	Viacúrovňové technologické riadenie DE-rušňov a vozidiel mestských dráh 	
2. Charakteristika	         Predmetom riešenia štátnej objednávky je výskum a vývoj nových technických prostriedkov riadiaceho systému a popis činností algoritmizácie procesov prebiehajúcich na trakčnom vozidle v celej technologickej šírke – od regulácie spaľovacieho motora, hlavného trakčného generátora, prenosu výkonu, regulácie pomocného zdroja a pomocných pohonov, ovládania brzdného systému, riadenia jazdy, až diagnostiku jednotlivých uzlov a komponentov vozidiel, s osobitným dosahom na riešenie podmienok životného prostredia Riešenie je navrhované v súlade s Aktualizáciou koncepčného zamerania technickej politiky priemyselných odvetví do roku 2003 s výhľadom do roku 2005 (Schválené uznesením vlády SR č. 1100/2001)	
3.	Ciele

	Ciele riešenia sú orientované do nasledovných výstupov:
1.	Návrh architektúry trojúrovňového mikropočítačového riadiaceho systému pre komplexné riadenie technologických procesov prebiehajúcich na trakčnom vozidle s DE-prenosom výkonu, prípadne na električke  (typu T3) ako predstaviteľovi vozidla mestských dráh
2.	Návrh technických prostriedkov jednotlivých úrovní riadiaceho systému 
3.	Agoritmizácia procesov prebiehajúcich v riadených sústavách DE a E-prenosu výkonu 
4.	Spracovanie konštrukčnej dokumentácie riadiaceho systému, výroba jednotiek systému, oživenie a  prototypové skúšky samotných jednotiek. Výsledok skúšok vyhodnotiť protokolárne.
	
4. Doba riešenia	Začiatok riešenia:    09/2002
Ukončenie riešenia: 12/2004	

5. Náklady na riešenie	
ROK
RIEŠENIA	2002	2003	2004	2005	Spolu	
NAVRHOVANÝ OBJEM
PROSTRIEDKOV V ŠR
(v tis. Sk)	4 250	6 000	4 750	0	15 000	
PREDPOKLADANÝ OBJEM
PROSTRIEDKOV Z INÝCH
ZDROJOV
(v tis. Sk)	4 700	6 500	4 800	0	16 000	

Ministerstvo hospodárstva SR

Návrhový list č.2

štátnej objednávky výskumu a vývoja od roku 2002

2.	Názov

	Výskum prvkov automatizačných, riadiacich a monitorovacích systémov pre výrobu a testovanie uhlíkových materiálov	
2. Charakteristika	Predmetom je výskum strojno-technologického zariadenia pre spracovanie uhlíkových polotovarov na výrobu komutátorových kief pre elektromotory pracujúce v reverznom režime a pre opracovanie kovografitových materiálov. 
Zariadenia zaručia splnenie požiadaviek náročných odberateľov uhlíkových kief pre elektrické motory používané v automobilovom priemysle, zariadeniach pre domácnosť, elektrografitových výrobkov a trolejových zberačov prúdu. 
Výstupmi sú sofistikované obrábacie a montážne zariadenia/linky a testovacie zariadenia, pri zaručení splnenia podmienok na kontrolu kvality a ochrany životného prostredia v zmysle ISO 9001 a 14001.
Riešenie je navrhované v súlade s Aktualizáciou koncepčného zamerania technickej politiky priemyselných odvetví do roku 2003 s výhľadom do roku 2005 (Schválené uznesením vlády SR č. 1100/2001).	
3.	Ciele

	Cieľom riešenia štátnej objednávky sú prototypy zariadení, pracujúcich v prísnom režime rozmerových tolerancií. Ide o časti:
•	Modul na presné opracovanie tenkých uhlíkových dosiek pre polotovary na výrobu komutátorových kief elektromotorov pracujúcich v reverznom režime
•	Automatizovanú linku na montáž a tepelné opracovanie uhlíkových polotovarov kief elektromotorov 
•	Skúšobné zariadenia a  metódy skúšania elektrických a  fyzikálnych vlastností uhlíkových výrobkov
	
4. Doba riešenia	Začiatok riešenia:      09/2002
Ukončenie riešenia:   12/2004	

5. Náklady na riešenie	
ROK
RIEŠENIA	2002	2003	2004	2005	Spolu	
NAVRHOVANÝ OBJEM
PROSTRIEDKOV V ŠR
(v tis. Sk)	1000	4 850	6 150		12 000	
PREDPOKLADANÝ OBJEM
PROSTRIEDKOV Z INÝCH
ZDROJOV
(v tis. Sk)	1100	5 150	7 250		13 500	

Ministerstvo hospodárstva SR

Návrhový list č. 3

štátnej objednávky výskumu a vývoja od roku 2002

4.	Názov

	Systém vzdelávania zváračských odborníkov v zmysle požiadaviek Európskej zváračskej federácie	
2. Charakteristika	Predmetom riešenia štátnej objednávky je efektívne rozpracovať systém zavedenia Európskeho harmonizovaného systému výchovy zváračských odborníkov do praxe v SR, čím sa splnia požiadavky Európskej zváračskej federácie (ďalej EWF)
Slovenská republika ako platný člen EWF má povinnosť zavádzať do praxe EWF normy a predpisy. Táto povinnosť tiež potvrdzuje všeobecné zrovnoprávnenie a uznanie kvalifikačných stupňov všetkých zváračských odborníkov a je neoddeliteľnou súčasťou systému riadenia kvality podnikov podľa ISO 9000, EN 719 a EN 729, čo je predpokladom zvýšenia konkurenčnej schopnosti výrobných podnikov.

	
5.	Ciele

	Cieľom riešenia štátnej objednávky je na základe rozboru požiadaviek Európskeho harmonizovaného systému výchovy zváračských odborníkov vypracovať učebné texty pre výučbu zváračských odborníkov v súlade s európskymi normami v  podmienkach SR. K tomu zabezpečiť podklady na spracovanie textov pre výučbu odborníkov so zameraním na základné materiály a  metódy zvárania, so zameraním na navrhovanie  zvarkov a ich výpočet, výučby odborníkov v oblasti európskych noriem a predpisov tak, aby sa splnili podmienky zavádzania školenia v podmienkach EÚ vo zváračských školách SR.

	
4. Doba riešenia	Začiatok riešenia:     09/2002 
Ukončenie riešenia:  12/2003	

5. Náklady na riešenie	
ROK
RIEŠENIA	2002	2003	2004	2005	Spolu	
NAVRHOVANÝ OBJEM
PROSTRIEDKOV V ŠR
(v tis. Sk)	500	1 600			2 100	
PREDPOKLADANÝ OBJEM
PROSTRIEDKOV Z INÝCH
ZDROJOV
(v tis. Sk)	250	450			700	

Ministerstvo hospodárstva SR

Návrhový list č. 4

štátnej objednávky výskumu a vývoja od roku 2002

6.	Názov

	Flexibilné deliace systémy na báze dreva	
2. Charakteristika	Predmetom riešenia štátnej objednávky je výskum a vývoj možných aplikácií flexibilných deliacich stien na báze dreva, ako náhradu pevných murovaných, resp. prefabrikátových priečok. Realizácia systému flexibilných deliacich systémov umožňuje užívateľovi aplikovať otvorený stavebný systém ako prvému, tak aj ďalším užívateľom v rámci širokej variability a inovácie vnútorného delenia priestorov s neporovnateľne nižšími nákladmi ako v prípade rekonštrukcie klasickými metódami.

	
4.	Ciele

	Ciele riešenia je komplexné vyriešenie a praktická demonštrácia širšieho využitia dreva a produktov z dreva v hospodárskej a spoločenskej praxi. Riešenie má dokázať, že spojenie dvoch funkcií – deliacej a úložnej je nielen možné, ale pre užívateľov i praktické a v konečnom dôsledku ekonomické. 

	
4. Doba riešenia	Začiatok riešenia:    09/2002
Ukončenie riešenia: 12/2004	

5. Náklady na riešenie	
ROK
RIEŠENIA	2002	2003	2004	2005	Spolu	
NAVRHOVANÝ OBJEM
PROSTRIEDKOV V ŠR
(v tis. Sk)	750	4 900	4 800		10 200	
PREDPOKLADANÝ OBJEM
PROSTRIEDKOV Z INÝCH
ZDROJOV
(v tis. Sk)	750	 5 000	4 650		10 400	

Ministerstvo kultúry SR

Návrhový list č.5 

štátnej objednávky výskumu a vývoja od roku 2002 

1. Názov 	Dejiny slovenskej astronómie 	
2. Charakteristika	Vedeckými metódami zhromaždiť a spracovať dosiaľ nepreskúmané informácie o dejinách slovenskej astronómie a jej významných osobnostiach, ktoré pôsobili ako na našom území, tak i v zahraničí a pritom nezriedka ovplyvnili úroveň tamojšej vedeckej kultúry a jej komunity. Očakáva sa rozsiahly základný výskum v archívoch štátnych vedeckých a regionálnych knižníc a múzeí na Slovensku, ale aj v podobných ustanovizniach a astronomických observatóriách v zahraničí, v ktorých pôsobili naši astronómovia, prípadne si s nimi vymieňali odbornú korešpondenciu. Nevyhnutná bude spolupráca so všetkými výskumnými pracoviskami astronómie na Slovensku, ale aj s historickými sekciami európskej a svetovej organizácie astronómov.	
3. Ciele 	Komplexné vedecké zmapovanie dejín slovenskej astronómie s výstupom vo forme reprezentatívnej publikácie pre potreby odbornej i laickej verejnosti.	
4. Doba riešenia 5 rokov
    	Začiatok riešenia: 09/2002
Ukončenie riešenia: 12/2005	
5. Náklady na riešenie	
rok 
riešenia ŠO	2002	2003	2004	2005	2006	Spolu	
Navrhovaný objem
 prostriedkov ŠR 
(v tis. Sk)	500	500	900	1000	0	2900	
Predpokladaný objem 
prostriedkov z iných
zdrojov
 (v tis. Sk)							

Ministerstvo kultúry SR

Návrhový list č. 6 

štátnej objednávky výskumu a vývoja od roku 2002

1. Názov 	Výskum, analytické a syntetické zhodnotenie ľudských strát a obetí na Slovensku v rokoch 2. svetovej vojny	
2. Charakteristika	Uskutočniť  základný výskum ľudských strát a obetí, štatisticky vyhodnotiť celý súbor a vypracovať syntetickú záverečnú prácu o ľudských stratách a obetiach na Slovensku v rokoch 2. svetovej vojny. Očakáva sa rozsiahly základný výskum v archívoch na Slovensku i v zahraničí. Bude potrebné vypracovať menné a štatistické zoznamy o ľudských stratách a obetiach na Slovensku v rokoch 2. svetovej vojny; o Slovákoch a inonárodných občanoch Slovenska, ktorí padli ako vojaci, partizáni, resp. civili na frontoch 2. svetovej vojny predovšetkým na územiach bývalého Sovietskeho zväzu, Poľska, Francúzska, Anglicka, Stredného východu, zahynuli v zajateckých i koncentračných táboroch na území nacistickej tretej ríše; stali sa obeťami bombardovacích náletov počas 2. svetovej vojny, fašistických represálií, holokaustu a oslobodzovacích bojov. Organickou súčasťou výsledných štatistík musia byť primerane vyčerpávajúce materiálové štúdie. 	
3. Ciele 	Štatisticky spresniť počty strát a obetí, dodnes iba odhadovaných. Pozostalým poskytnúť kvalifikované informácie o ich blízkych. Spracovaním tejto témy sa slovenská historiografia v predmetnej téme dostane na porovnateľnú úroveň s ostatnými európskymi krajinami, v ktorých táto téma už bola prioritne spracovaná. Vydanie samostatnej publikácie k predmetnej problematike (ako hlavný výstup vedeckého bádania) bude slúžiť ako overený zdroj informácií nielen pre odbornú obec, ale aj širokú verejnosť.
Navrhované čiastkové ciele v súlade s výškou poskytnutých prostriedkov:
Rok 2002: Základný štatistický a analyticko-syntetický výskum obetí z radov
židovského obyvateľstva na Slovensku v rokoch 1939 – 1945.
Rok  2003:  Základný štatistický výskum obetí fašistických represálií na Slovensku v rokoch 1944-45. Spracovanie získaných štatistických údajov.
Rok 2004: Základný štatistický a analyticko-syntetický výskum obetí v radoch slovenskej armády a 1. čs. armády na Slovensku na území Slovenska. Spracovanie získaných štatistických údajov.
Rok 2005: Základný štatistický výskum obetí v radoch slovenskej armády a prvej československej armády na Slovensku a v zahraničí. Spracovanie získaných štatistických údajov. Digitalizácia údajov.
Rok 2006: Doplnenie výskumov o prípadné ďalšie relevantné čiastkové štatistické výskumy a vypracovanie a vydanie monografie.	
4. Doba riešenia 5 rokov
    	Začiatok riešenia:     09/2002
Ukončenie riešenia:  12/2005	
5. Náklady na riešenie	
rok 
riešenia ŠO	2002	2003	2004	2005	2006	Spolu	
Navrhovaný objem
 prostriedkov ŠR 
(v tis. Sk)	  100
	  300
	  600
	  600
	  0
	 1600	
Predpokladaný objem 
prostriedkov z iných
zdrojov
 (v tis. Sk)							

Ministerstvo kultúry SR

Návrhový list  č. 7

štátnej objednávky výskumu a vývoja od roku 2002

1. Názov 	Celoslovenské zmapovanie vitráží	
2. Charakteristika	Očakáva sa: Vytvorenie evidenčných listov všetkých vitráží na Slovensku. Digitalizácia týchto listov. Grafické zdokumentovanie vitráží. Vytvorenie databázy vitráží na Slovensku, ich pasportizácia. Zostavenie prvého tematického súpisu vitráží na Slovensku. Vedecko-výskumné zhodnotenie vitráží z hľadiska umeleckohistorického, doby vzniku, slohu, autorov, firiem na výrobu a obnovu vitráží a súčasného technického stavu vitráží. Je potrebná úzka spolupráca s majiteľmi nehnuteľných pamiatok a nehnuteľností, v ktorých sa vitráže nachádzajú, z výskytu vitráží vyplýva, že predovšetkým s cirkvami. Všetky získané a vyskúmané poznatky využiť pri zostavení a vydaní reprezentačnej publikácie.	
3. Ciele 	Prehĺbenie a rozšírenie vedeckého poznania o vitrážach na Slovensku predovšetkým v sakrálnych objektoch, menej už profánnych a vytvorenie databázy vitráží. Prezentácia a propagácia doteraz málo ocenenej a poznanej súčasti kultúrneho dedičstva nielen v slovenskom, ale i európskom kontexte pre širšiu verejnosť vo forme reprezentačnej publikácie.	
4. Doba riešenia  - 4 roky
    	Začiatok riešenia: 09/2002 
Ukončenie riešenia: 12/2005	
5. Náklady na riešenie                        	
rok 
riešenia ŠO	2002	2003	2004	2005	2006	Spolu	
Navrhovaný objem
 prostriedkov ŠR 
(v tis. Sk)	100	200	250 	1500 	-	 2050 	
Predpokladaný objem 
prostriedkov z iných
zdrojov
 (v tis. Sk)							

Ministerstvo kultúry SR

Návrhový list  č. 8

štátnej objednávky výskumu a vývoja od roku 2002

1. Názov 	Výskum dejín slovenského výtvarného umenia - gotiky	
2. Charakteristika	V súvislosti s faktom, že Slovensku doteraz chýba syntetické spracovanie jednotlivých kapitol z dejín výtvarného umenia, prioritou spoločenskej objednávky v tejto oblasti je postupne spracovať a prezentovať korpus významných umeleckých pamiatok jednotlivých historických etáp na Slovensku. K najvýznamnejším a na unikátne artefakty bohatým obdobiam patrí stredovek, predovšetkým gotika. Spracovanie syntetickej publikácie o gotickom umení na Slovensku, ktorú je vhodné predstaviť v partnerskom projekte s dlhodobou, možno i putovnou výberovou prezentáciou korpusu zachovaných a dostupných pamiatok, má významne prispieť k prehĺbeniu poznatkov ako v odbornej, tak i v laickej verejnosti o gotike na Slovensku. Výskum v tomto smere má tiež prispieť k integrácii výskumu a vývoja európskeho výskumného priestoru. Očakáva sa, že tento základný výskum zachytí aj stredoeurópske kontexty. 	
3. Ciele 	Cieľom projektu je za pomoci základného i porovnávacieho výskumu utvoriť komplexný pohľad na slovenské výtvarné umenie v gotike, prezentovať korpus najvýznamnejších umeleckých pamiatok z oblasti architektúry, maliarstva, grafiky a úžitkového umenia na Slovensku v období vrcholného stredoveku predovšetkým v podobe syntetickej a reprezentatívnej publikácie, ktorá komplexne zhodnotí podobu umeleckej produkcie daného obdobia na Slovensku v širších kultúrnohistorických kontextoch.	
4. Doba riešenia 2 roky
    	Začiatok riešenia: 09/2002    
Ukončenie riešenia: 12/2003	
5. Náklady na riešenie	
rok 
riešenia ŠO	2002	2003
	2004	2005	2006	Spolu	
Navrhovaný objem
 prostriedkov ŠR 
(v tis. Sk)	550	3500	-	-	-	4050	
Predpokladaný objem 
prostriedkov z iných
zdrojov
 (v tis. Sk)		500				500	

Ministerstvo dopravy, pôšt
a telekomunikácií SR

Návrhový list č. 9 

štátnej objednávky výskumu a vývoja od roku 2002

1. Názov 	Inteligentné dopravné systémy
	
2. Charakteristika	Snaha o vyšší výkon a vyššiu efektívnosť dopravného systému (DS) ide v poslednom desaťročí cez uplatnenie inteligencie v procesnej aj operatívnej úrovni riadenia. Predpokladom úspechu je podpora riadenia komponentmi, ktoré sú nevyhnutnou súčasťou inteligentného systému. Prepojenie informačných technológií a riadiacich systémov je nepopierateľná, ale spôsob tohto prepojenia je určujúci pre požadovaný stupeň inteligencie DS. Tento spôsob je determinovaný stratégiou (dopravnou politikou)  štátu, kritickými faktormi úspešnosti stratégie, potrebami zákazníka (používateľa), okolím DS a jeho ekonomickou silou. 
Pre riešenie navrhovanej  úlohy výskumu je identifikovaný problém návrhu systémovej, funkčnej, fyzickej a organizačnej architektúry inteligentného DS.
Rozhodovanie o vlastnostiach architektúry inteligentného DS sa musí podriadiť cieľom stratégie (dopravnej politiky). Preto  je návrh takej stratégie  kľúčovým pre  implementáciu inteligencie do DS.	
3. Ciele 	•	Vypracovanie  stratégie pre implementáciu IDS  a využitie  ich služieb s rešpektovaním používateľských potrieb 
•	Architektúra služieb IDS
•	Definovanie potrebných elementov  pre otvorený trh produktov  inteligentných DS (IDS)  na Slovensku 
•	Vytvorenie mostu medzi  komunitou  IDS a komunitou informačných technológií 
•	Zdôvodnenie alokácie  základnej infraštruktúry pre naplnenie služieb IDS
•	Podpora identifikácie nových  oblastí výskumu a demonštrácia ich potrieb
•	Spracovanie odporúčaní 
–	pre štátnu dopravnú politiku a pre legislatívu európskych štátov
–	pre zachovanie kvality dopravy s ohľadom na bezpečnosť všetkých účastníkov
•	Ekonomické a spoločenské prínosy z hľadiska bezpečnosti, ekológie a pod.
	
4. Doba riešenia
    	Začiatok riešenia:        09/2002
Ukončenie riešenia:      12/2004	
5. Náklady na riešenie	
rok 
riešenia ŠO	2002	2003	2004	2005	Spolu	
Navrhovaný objem
 prostriedkov ŠR 
(v tis. Sk)	1500 	10 700 	9 800 		22 000	
Predpokladaný objem 
prostriedkov z iných
zdrojov  (v tis. Sk)	1 000 	2 000 	2 000 		5 000 	

Ministerstvo výstavby 
a regionálneho rozvoja SR

Návrhový list č. 10

štátnej objednávky výskumu a vývoja od roku 2002

1.	Názov štátnej objednávky	 Informačný systém na podporu rozvoja regiónov SR
	
2.	Charakteristika	          Podstatou úlohy je spracovanie informačného systému, ktorý bude systémovo prepojený s čiastkovými regionálnymi informačnými systémami (VÚC), ktoré sa majú postupne budovať. Riešenie bude spočívať vo vytvorení novej systémovej aplikácie spracovania informácií, ktorá umožní zostaviť súhrnnú charakteristiku každého regiónu v rozsahu: 

–	súhrnné charakteristiky regiónu, 
–	ekonomický potenciál (priemysel, poľnohospodárstvo a potravinársky priemysel, stavebníctvo, cestovný ruch, služby, výskum a vývoj),
–	vybavenosť a obsluha územia (bývanie, technická infraštruktúra, sociálna infraštruktúra, životné prostredie), 
–	ľudský potenciál (demografický vývoj, trh práce, životná úroveň, sociálna patológia) vrátane informácií pre sledovanie regionálnych rozdielov.
          
          Návrh softvérového riešenia predpokladá vypracovať návrh vybudovania databanky, jej distribúcie a aktualizácie. Databanka bude obsahovať informácie (texty, tabuľky, grafy, geografické údaje, hodnotenia, analýzy, strategické dokumenty, tzv. elektronické knižnice a pod.) zo všetkých regiónov, a vytvorí sa centrálny dátový sklad, pomocou  ktorého bude možné zostavovať analýzy regionálnych informácií a stanovovať stratégiu riešení rozvoja regiónu. 
 Návrh  počíta s využitím siete INTERNET a kompatibilitou so Štátnym informačným systémom (ŠIS SR).
	
3.	Ciele

	          Cieľom riešenia úlohy je vypracovať informačný systém, ktorý bude predstavovať základný nástroj pre podporu tvorby stratégie a realizácie regionálnej politiky, pre potreby Ministerstva výstavby a regionálneho rozvoja SR a krajských orgánov štátnej správy. Informačný systém by mal byť využívaný pre prípravu strategických dokumentov regionálneho rozvoja (z domácich zdrojov i zdrojov EÚ) a tiež pre potreby regionálnych rozvojových inštitúcií,  investorov a občanov. 
	
4.	Doba riešenia	Začiatok riešenia: 09/2002
Koniec riešenia:     12/2004	
5.	Náklady na riešenie	
Rok 
riešenia ŠO	2002	2003	2004	2005	2006	Spolu	
Navrhovaný objem prostriedkov ŠR
(v tis. Sk)	                         450	
2 500	
2 500	
–	
–	
5 450	
Predpokladaný objem prostriedkov z iných zdrojov (v tis. Sk)	
–	
–	
–	
–	
–	
–	

Slovenská akadémia vied

Návrhový list č. 11 

štátnej objednávky výskumu a vývoja od roku 2002

1. Názov 	Nové materiály a súčiastky v submikrometrovej technológii	
2. Charakteristika	Submikrometrové technológie sa zaradili v posledných rokoch medzi najdôležitejšie oblasti vedy a techniky. Majú veľký aplikačný potenciál. Významne ovplyvnia našu civilizáciu rovnako, ako to urobili komunikačné technológie v druhej polovici 20. storočia. Vysokodotované programy na podporu výskumu a vývoja v Európe, USA a v Ázii podčiarkujú veľké očakávania od tejto oblasti, ktorej prednosťou je interdisciplinárny prístup, ktorý mobilizuje kapacity fyziky, chémie, informatiky , elektroniky a materiálového výskumu . Dva dôležité smery rozvoja submikrometrových technológií, ktoré sú týmto návrhom pokryté zahrnujú
a)	izolované submikrometrové objekty s rôznou dimenzionalitou  - “nula” – rozmerné častice, jednorozmerné kvantové drôty, dvojrozmerné submikrometrové vrstvy a trojrozmerné syntetické kryštály s využitím v elektronike, magnetických záznamových médiách s rekordnými hustotami, v špeciálnych senzoroch novej generácie a i.
b)	Častice  heterogénne obsiahnuté v matrici iného materiálu, zasadným spôsobom modifikujúce jeho vlastnosti ( inligentné, multifunkčné materiály).
	
3. Ciele 	Ad a) 
Zvládnuť prípravu periodických matíc alebo multivrstiev zložených z izolovaných submikrometrových častíc metódami
•	Depozície a samousporiadania na substrátoch s využitím rôznych spôsobov nanášania vákuovými technikami, pri využití magnetoforézy alebo elektroforézy (  metódy “zdola – nahor”)
•	Tvarovaním pomocou litografických postupov s najvyššou mierou rozlíšenia (elektrónová litografia, ktorú má SAV vypracovanú na najlepšej  úrovni v regióne V4). Sú to metódy  “zhora – nadol”.

Využitie vytvorených častíc, štruktúr a multivrstiev pre
•	Záznamové magnetické médiá s hustotou na úrovni desiatok  až stoviek gigabitov na cm2 
•	Vysokocitlivé elektrické,  magnetické a optické rezonančné senzory pre informatiku, zdravotníctvo a životné prostredie.
•	Nové typy vysokoúčinných katalyzátorov s 80-90 % povrchových atómov a molekúl.
Ad b) 
•	Výskum a vývoj kermického kompozitu na báze nitridu kremíka, resp. korundu s výnimočnými mechanickými, tepelnými a elektrickými vlastnosťami a so samodetekčnou schopnosťou. Uplatnenie sa očakáva najmä v strojárstve a v automobilovom priemysle. 
•	Vývoj materiálov metódami minerálnych biotechnológií, mechanochemickými a chemickými postupmi, s cieľom získať nové sorbenty plynných a tuhých škodlivín (radioaktívnych a ťažkých kovov, NOx), optoelektronických, magnetických a polovodičových produktov a pigmentov.

4. Doba riešenia
    	Začiatok riešenia: 09/2002
Ukončenie riešenia: 12/2005	

5. Náklady na riešenie	
rok 
riešenia ŠO	2002	2003	2004	2005	Spolu	
Navrhovaný objem
 prostriedkov ŠR 
(v tis. Sk)	
2 200	
12 000	
12 000	
12 000	
38 200	
Predpokladaný objem 
prostriedkov z iných
zdrojov
 (v tis. Sk)						

Slovenská akadémia vied

Návrhový list č. 12

štátnej objednávky výskumu a vývoja od roku 2002

1. Názov 	Civilizačné choroby srdca – ischemický a preťažený myokard; Vápnik, kyslíkové a dusíkové radikály; Prevencia a liečba
	
2. Charakteristika	Predmetom riešenia projektu je objasnenie vybraných otázok patogenézy poškodenia a z toho vyplývajúcich porúch funkcie kardiovaskulárneho systému, ktoré môžu byť zapríčinené napr. ischémiou rôzneho typu a trvania, tlakovým preťažením, dysfunkciou tvorby a účinku NO, diabetom a pod. Všetky tieto podnety vyvolávajú súčasne aj  kompenzačné či adaptačné procesy, ktorých základnou bázou sú endogénne ochranné mechanizmy. Lepšie poznanie a odlíšenie jednotlivých  endogénnych ochranných  mechanizmov a objasnenie ich prípadných  súvislostí, čo bude cieľom spojeného úsilia zúčastnených skupín, dáva predpoklad na lepšie pochopenie  uvedených mechanizmov a ich priameho využitia  s použitím genomiky pri liečbe srdca a ciev. 	
3. Ciele 	-  Upresnenie mechanizmov dysfunkcií a poškodení srdca a ciev, ktoré vedú k adaptačným zmenám v kardiovaskulárnom systéme. 
- Identifikácia a  špecifikácie  endogénnej  signalizácie  a  mechanizmov ochrany srdcovocievneho systému. Molekulárny a štrukturálny základ pre vývoj adaptačných zmien. Diferenciácia zmien súvisiacich s endogénnou ochranou a s poškodením. 
- Využitie získaných poznatkov na cielenú a selektívnu podporu signálov, ktoré spúšťajú endogénne ochranné mechanizmy na inovovanú liečbu kardiovaskulárnych ochorení. 	
4. Doba riešenia
    	Začiatok riešenia:	9/2002
Ukončenie riešenia:	12/2005	

5. Náklady na riešenie	
rok 
riešenia ŠO	2002	2003	2004	2005	Spolu	
Navrhovaný objem
 prostriedkov ŠR 
(v tis. Sk)	400	750	700	650	2 500	
Predpokladaný objem 
prostriedkov z iných
zdrojov
 (v tis. Sk)	0	1 000	500	5000	2 000	

Štatistický úrad SR

Návrhový list  č. 13

štátnej objednávky výskumu a vývoja od roku 2002

1. Názov

	
Vývoj modelov pre štatistické makroekonomické analýzy a prognózy vývoja ekonomiky SR	
2. Charakteristika

	Konštrukcia, kvantifikácie, overenie a pravidelná aktualizácia modelového nástroja ekonometrického typu, založeného na štvrťročných časových radoch makroekonomických ukazova-teľov z oblasti reálnej ekonomiky. Model bude predstavovať rozsiahly systém navzájom prepojených rovníc.	
3. Ciele

	Model bude základným nástrojom pre pravidelné zostavovanie makroekonomických analýz a predikcií vývoja slovenskej ekonomiky v krátkodobom i strednodobom horizonte.
Výstupy z modelu budú využité v publikačnom systéme ŠÚ SR a v analyticko-prognostických materiáloch o vývoji ekonomiky SR predkladaných na rokovanie vlády SR a orgánov verejnej a regionálnej správy. 	
4. Doba riešenia	Začiatok riešenia:  09/2002
Ukončenie riešenia:  12/2005	

5. Náklady na riešenie 
	
Rok
Riešenia ŠO	2002	2003	2004	2005	Spolu	
Navrhovaný objem
prostriedkov ŠR
(v tis.Sk)	
600 	
900	
800	
750	
3050	
Predpokladaný objem
prostriedkov z iných zdrojov
(v tis. Sk)						

Ministerstvo školstva SR

Návrhový list č. 14

štátnej objednávky výskumu a vývoja od roku 2002

1.	Názov

	Zvyšovanie úrovne socializácie rómskej komunity prostredníctvom systémov vzdelávania sociálnych a misijných pracovníkov a asistentov učiteľa.	
2. Charakteristika	Štátna objednávka predstavuje výskumný program zameraný na sledovanie charakteru a dynamiky zmien a v oblasti socializácie rómskej komunity. Riešenie štátnej objednávky smeruje 
k naplneniu požiadaviek Komplexného rozvojového programu rómskych osád a Programu sociálnych terénnych pracovníkov, prijatého Vládou SR dňa 10. apríla 2002. Konkrétnym výstupom je príprava koncepcie vzdelávania asistentov učiteľa a sociálnych a misijných pracovníkov, príprava a realizácia štúdií v odboroch asistent učiteľa a sociálny a misijný pracovník. Pôsobenie asistentov učiteľa zefektívni vzdelávacie a výchovné pôsobenie na rómske deti a ich rodičov v prostredí školy i rómskej komunity. Pôsobenie sociálneho a misijného pracovníka priamo v rómskej komunite vyvolá zmeny v sociálnom systéme komunity. 	
2.	Ciele

	Cieľom riešenia štátnej objednávky je v súlade s Prioritami Vlády SR vo vzťahu k rómskym komunitám:
-	komplexne výskumne sledovať vývoj úrovne socializácie v rómskych komunitách na Slovensku,
-	vypracovať koncepciu vzdelávania asistentov učiteľa 
a sociálnych a misijných pracovníkov, 
-	pripraviť a realizovať štúdiá v odboroch asistent učiteľa a sociálny a misijný pracovník, 
-	vytvoriť špecializované učebné texty a edukačné prostredie pre realizáciu štúdia, 
-	realizovať experiment overujúci efektivitu špecializovaného edukačného prostredia,
-	výskumne sledovať efektivitu pôsobenia asistentov učiteľa,  sociálnych a misijných pracovníkov v rómskych komunitách. 	
4. Doba riešenia	Začiatok riešenia:     09/2002 
Ukončenie riešenia:  12/2005	
5. Náklady na riešenie	
Rok
riešenia ŠO	2002	2003	2004	2005	Spolu	
Navrhovaný objem
prostriedkov ŠR
(v tis.Sk)	500	3 800	3 000	3 000	10 300	
Predpokladaný objem
prostriedkov z iných zdrojov
(v tis. Sk)	0	0	0	0	0